Pieni episodi
He tulivat kahden, sunnuntaina,
 jostakin likaisten hiilisuojien takaa,
 Iso-Eeva ja Musta Kekku.

 Autuasta!
 Taivas on sininen ja valkoinen
 ja engelsmannit
 ovat liikoja puntia täynnä.
 Ja kirkasta ja makiaa
 oli Ramperin lesken viina.

 – Do you see! Haha! Knock out!
 Melkein piiputkin unohtuvat
»Rosemaryn» kapteenilta ja styyrmannilta,
 kun Iso-Eeva ja Musta Kekku
 onnellisina
 nukkuvat lankkutapulin vieressä.

 – Happy end! Haha! Oioiojoioi!
 – Come along!